Kasutusleping 

	20.02.2024 nr 10-12/24/137-1

Riigi Kaitseinvesteeringute Keskus, registrikood 70009764, asukoht Järve 34a, 11314 Tallinn, mida peadirektori 30.08.2022 käskkirja nr 40 „Volituste andmine“ alusel esindab üldosakonna riigivara valdkonna juht Tambet Tõnisson (edaspidi kasutusse andja)

ja

MTÜ Long Range Shooting, registrikood 80336458, asukoht Kõrgepinge tn 25, 10617 Tallinn, mida esindavad juhatuse liikmed Andres Käär ja Raul Elstrok (edaspidi kasutaja), 

edaspidi nimetatud ka eraldi pool ja koos pooled, lähtudes riigivaraseaduse § 14 lõikest 1, § 15 lõike 1 punktist 1, § 17 lõike 1 punktist 3, § 18 lõike 2 punktist 6, § 181 lõike 2 punktist 1,  § 19 lõike 4 punktist 1 ning § 20 lõigetest 1 ja 2,  kaitseministri 10.07.2017 käskkirja nr 373 „Kaitseministeeriumi valitsemisel oleva riigivara käsutamise kord“ punktidest 1.4.3 ja 3, võttes aluseks kasutaja 29.11.2023 taotlust, sõlmisid pooled ajutise kasutamise lepingu (edaspidi leping) alljärgnevas:

1.	Lepingu ese, eesmärk ja üldsätted

1.1.	Lepingu esemeks on Kaitseväe harjutusväljade lasketiirud, mis asuvad järgmistes asukohtades:

1.1.1	Klooga harjutusväli Harju maakonnas Lääne-Harju vallas Klooga alevikus Klooga laskeväli 1 katastriüksusel (katastritunnus 29501:009:0206).
1.1.2	Sirgala harjutusväli Ida-Viru maakonnas Narva-Jõesuu linnas Mustanina külas Vaivara metskond 16 katastriüksusel (katastritunnus 85101:011:0015).
1.1.3	Kikepera harjutusväli Pärnu maakonnas Saarde vallas Kikepera külas Kikepera harjutusväli katastriüksusel (katastritunnus 75601:006:0115).

1.2.	Lepingu sõlmimise eesmärk on anda kasutajale õigus kasutada lepingu eset ajutiselt, et arendada laskesporti ja korraldada lasketiirus sportliku eesmärgiga lasketreeninguid ning võistlusi.
1.3.	Kasutusse andja annab lepingu eseme kasutaja kasutusse 3. päevaks ühe kalendrikuu kohta. Täpsed kasutamise päevad ja kohad kooskõlastab kasutaja kasutusse andja esindajaga (punkt 10.2).

2.	Lepingu tähtaeg

2.1.	Leping jõustub 01.03.2024 ning kehtib kuni 28.02.2025 (kaasa arvatud).
2.2.	Lepingu tähtaega ei pikendata.

3.	Kasutustasu

3.1.	Kasutusse andja annab punktis 1.1 nimetatud lepingu eseme kasutusse riigivaraseaduse § 18 lõike 2 punkti 6 alusel kasutustasuta. 

4.	Vastutus vara majandusliku säilimise eest

4.1.	Tulenevalt riigivaraseaduse § 18 lõikest 3 annab kasutusse andja kasutajale üle vastutuse lepingu eseme majandusliku säilimise eest punktis 1.3 kokku lepitud lepingu eseme kasutamise ajaks.  

5.	Kasutusse andjal on õigus:

5.1.	Kontrollida kasutaja poolt lepingu eseme kasutamist ning anda kirjalikke korraldusi rikkumiste kõrvaldamiseks.
5.2.	Peatada lepingu eseme kasutamine, kui kasutaja ei pea kinni õigusaktidest tulenevatest nõuetest või lepingust.
5.3.	Peatada põhjendatud vajadusel lepingu eseme kasutamine, kui looduslikud tingimused ei võimalda lepingu eseme kasutamist.
5.4.	Peatada põhjendatud vajadusel lepingu eseme kasutamine, et ära hoida võimalikke kaasnevaid kahjusid.
5.5.	Peatada lepingu eseme kasutamine, kui lepingu esemel toimuvad Kaitseväe või Kaitseliidu õppused või muud sündmused, mille kestuse ajal on kõrvalistel isikutel piirkonnas viibimine piiratud või keelatud.
5.6.	Nõuda, et kasutaja taastab lepingu eseme seisundisse, milles see oli enne kasutusse andmist ja kui kasutaja on kahjustused tekitanud.
5.7.	Kui kasutaja ei likvideeri kahjustusi kokkulepitud ajaks või tingimustel, võib kasutusse andja kõrvaldada kasutaja tekitatud kahjud ise ja nõuda kasutajalt selleks kulunud summa hüvitamist. Lisaks sellele on kasutusse andjal õigus leping koheselt (etteteatamisajata) ühepoolselt lõpetada. 

6.	Kasutaja on kohustatud:

6.1.	Arvestama lühiajalise kasutusõiguse teostamisel kasutusse andja huve, kasutades lepingu eset viisil, millega püütakse võimalikult ära hoida kahjustusi lepingu esemele ning ümbritseva keskkonna seisundi halvenemist.
6.2.	Mitte takistama lepingu esemel kulgevate Kaitseväe teenistuses olevate isikute, ka töötajate ja Kaitseväe sõidukite liikumist.
6.3.	Kasutama lepingu eset üksnes lepingus kokkulepitud eesmärgil ning ajal.
6.4.	Kooskõlastama kasutusse andja esindajaga (punkt 10.2) lepingu eseme kasutamise vastavalt punktile 1.3.
6.5.	Vältima kahju tekkimist lepingu esemele ning mistahes kahjustuste tekkimisel kõrvaldama kõik tekitatud kahjustused.
6.6.	Lepingu eset kasutades täitma kõiki ohutusreegleid ja tagama ka kõigil lepingu esemel viibivate isikute ohutus ja ka vastutama selle eest.
6.7.	Esitama kasutusse andja esindajale (punkt 10.2) vähemalt 2 tööpäeva enne lepingu eseme kasutamist nimekirja inimestest, kes vastavalt lepingule viibivad lepingu esemeks oleval maa-alal punktis 1.3 sätestatud ajal.
6.8.	Peatama lepingu eseme kasutamise, kui looduslikud tingimused ei võimalda kasutamise läbiviimist ning peatama kasutamise võimalike kaasnevate kahjude ära hoidmiseks.
6.9.	Hüvitama kasutusse andjale kõik kahjud, mille kasutaja on põhjustanud (kahjustused pinnasele, teele jmt), sh punkti 5.7 alusel edastatud nõude.

7.	Ajutise kasutusõiguse andmise korraldamine ja kasutaja vastutus

7.1.	Ajutine kasutusõigus antakse lepinguga ning eraldi akti selle kohta ei sõlmita.

8.	Teadete edastamine

8.1.	Teated, mis võivad sisaldada õiguslikke tagajärgi, tuleb esitada dateerituna ning lepingu poole allkirjaga. Teade loetakse nõuete järgi edastatuks, kui see on üle antud allkirja vastu või edastatud (digitaalselt allkirjastatuna) poole e-posti aadressile, mis on toodud punktis 10.
8.2.	Informatsioonilist teadet, millel ei ole õiguslikke tagajärgi, samuti korraldusliku iseloomuga või kiireloomulist teadet võib edastada telefoni või e-posti teel punktis 10 toodud kontaktisikutele.
8.3.	Punktis 10 viidatud e-postile saadetud teade (nii allkirjastatud kui ka allkirjastamata kujul) loetakse kätte saaduks ühe tööpäeva möödumisel pärast e-kirja saatmist.

9.	Lõppsätted

9.1.	Kõik lepingu muudatused sõlmitakse lepingu lisadena ning need jõustuvad, kui mõlemad pooled on need allkirjastanud või muudatuses määratud ajal.
9.2.	Lepingu üksiku sätte kehtetus ei too kaasa kogu lepingu või selle teiste sätete kehtetust.
9.3.	Lepinguga reguleerimata küsimustes juhinduvad pooled Eesti Vabariigis kehtivatest õigusaktidest.
9.4.	Pool kohustub teist poolt viivitamatult informeerima kõikidest olulistest asjaoludest, mis võivad mõjutada või takistada lepingus sätestatud kohustuste täitmist.
9.5.	Pooled kohustuvad rakendama kõiki kohaseid meetmeid, et lahendada lepingust tulenevad vaidlusküsimused läbirääkimiste teel, mitte kahjustades seejuures poolte lepingust ja seadusest tulenevaid õigusi ja huve.
9.6.	Leping on sõlmitud elektroonilises vormis ja pooled allkirjastavad selle digitaalselt, sõlmimise kuupäev on hilisema allkirja kuupäev.

10.	Poolte esindajad lepingu täitmisel

10.1.	Kasutusse andja esindaja lepingulistes küsimustes: Riigi Kaitseinvesteeringute Keskuse üldosakonna riigivara valdkonna juht Tambet Tõnisson, tel 717 0532, 501 9839, e-post tambet.tonisson@rkik.ee.
10.2.	Kasutusse andja esindaja lasketiirude kasutamist puudutavates ja sisulistes küsimustes: Sten Väinaste, tel 5884 6159, e-post Sten.Vainaste@rkik.ee.
10.3.	Kasutaja esindaja: MTÜ Long Range Shooting, Indrek Varba, tel 505 8114, e-post indrekvar@gmail.com.

(allkirjastatud digitaalselt) 	(allkirjastatud digitaalselt)

Tambet Tõnisson                                                                 	Andres Käär
Riigi Kaitseinvesteeringute Keskus                                      	MTÜ Long Range Shooting 

	(allkirjastatud digitaalselt)
	
	Raul Elstrok
                                                                                              	MTÜ Long Range Shooting